
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

1 ΝΟΕΜΒΡΙΟΥ 1988 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

792 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού συνεργατών που θα απασχοληθούν με 
σύμβαση έργου στο Υπουργείο Εθνικής Οικονομίας ... 1 
Καθορισμός αριθμού συνεργατών που θα απασχοληθούν με 
σύμβαση έργου στο Υπουργείο Εθνικής Οικονομίας ... 2 
Καθορισμός αριθμού συνεργατών που θα απασχοληθούν με 
σύμβαση έργου στο Υπουργείο Εθνικής Οικονομίας ... 3 
Προσαρμογή της Ελληνικής νομοθεσίας προς τις διατάξεις 
της οδηγίας του Συμβουλίου των Ευρωπαϊκών Κοινοτή¬ 


των 87/354/ΕΟΚ της 25ης Ιουνίου 1987 «για την τρο¬ 
ποποίηση ορισμένων οδηγιών για την προσέγγιση των νο¬ 
μοθεσιών των κρατών μελών σχετικά με τα βιομηχανικά 
προϊόντα, όσον αφορά τα διακριτικά αρχικά που υποδηλώ¬ 
νουν τα κράτη-μέλη. 4 

Συσκευές που χρησιμοποιούν αέρια καύσιμα, μηχανισμοί 
ασφαλείας και ρυθμίσεως των αερίων για τις συσκευές αυ¬ 
τές και μέθοδοι ελέγχου αυτών των συσκευών. 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Α/15653 (1) 


Καθορισμός αριθμού συνεργατών που θα απασχοληθούν με σύμ¬ 
βαση έργου στο Υπουργείο Εθνικής Οικονομίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του άρθρου 15 του Ν. 1735/11.11.87 
«Προσλήψεις στο δημόσιο τομέα, κοινωνικός έλεγχος στη δημό¬ 
σιά διοίκηση, πολιτικά δικαιώματα και άλλες διατάξεις». 

2. Την ανάγκη εκπόνησης ορισμένου έργου, αποφασίζουμε: 

1. Καθορίζουμε ένας (1) δημοσιογράφος - στατιστικός - οικο¬ 
νομολόγος να ασχοληθεί με σύμβαση έργου στο Υπουργείο Εθνι¬ 
κής Οικονομίας (Γραφείο Πληροφόρησης και Επικοινωνίας) με 
την εκτέλεση του παρακάτω έργου: 

- Ειδικές εισηγήσεις προς τον Υπουργό, 

- Προβολή και δημοσιοποίηση της Οικονομικής Πολιτικής 
και 

- Εκλαΐκευση των στατιστικών δεδομένων. 

2. Το χρονικό διάστημα που απαιτείται για την εκτέλεση του 
ανωτέρω έργου, ορίζεται, σε ένα (1) χρόνο και η κατ’ αποκοπή 
αμοιβή του σε ένα εκατομμύριο εξακόσιες εβδομήντα χιλιάδες 


(1.670.000) δραχμές με την προϋπόθεση ότι η ανάθεση αυτή δεν 
εμπίπτει στις απαγορευτικές διατάξεις του Ν. 1256/82 και ότι 
υπάρχουν οι σχετικές πιστώσεις. 

3. Το ανωτέρω έργο αφορά εργασία που δεν ανάγεται στον κύ¬ 
κλο καθηκόντων των υπαλλήλων του Υπουργείου Εθνικής Οικο¬ 
νομίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωβρίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΠΟΣΤΟΛΟΣ ΚΑΚΛΑΜΑΝΗΣ ΠΑΝΑΓΙΩΤΗΣ ΡΟΥΜΕΛΙΩΤΗΣ 
-♦- 

Αριθ. Α/23587 (2) 

Καθορισμός αριθμού συνεργατών που θα απασχοληθούν με σύμ¬ 
βαση έργου στο Υπουργείο Εθνικής Οικονομίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του άρθρου 15 του Ν. 1735/11.11.87 
«Προσλήψεις στο δημόσιο τομέα, κοινωνικός έλεγχος στη δημό¬ 
σια διοίκηση, πολιτικά δικαιώματα και άλλες διατάξεις». 

2. Την ανάγκη εκπόνησης ορισμένου έργου, αποφασίζουμε: 

1. Καθορίζουμε τέσσερις (4) δημοσιογράφοι να ασχοληθούν με 
σύμβαση μίσθωσης έργου στο Υπουργείο Εθνικής Οικονομίας 
(Κεντρική Υπηρεσία) με την εκτέλεση του παρακάτω έργου: 

- Οργάνωση της πληροφόρησης για την εξέλιξη της ελληνικής 
οικονομίας με βάση την έκδοση του μηνιαίου περιοδικού «Οικονο¬ 
μική Ενημέρωση» του Υπουργείου. 

- Οργάνωση της πληροφόρησης για τις οικονομικές εξελίξεις 
με βάση ένα 15θήμερο ξενόγλωσσο περιοδικό με την επωνυμία 
«ΗΕΕΕΕΝΙΟ ΕΟΟΝΟΜΙΟ ΡΑΝΟΚΑΜΑ». 

- Προβολή και δημοσιοποίηση της οικονομικής πολιτικής της 
Κυβέρνησης και κατά τη διάρκεια της προεδρίας της ΕΟΚ απ’ 
την Ελλάδα. 

2. Το χρονικό διάστημα που απαιτείται για την τμηματική πα¬ 
ράδοση του ανωτέρω έργου, ορίζεται σε ένα (1) χρόνο και η κατ’ 
αποκοπή αμοιβή για τον καθένα χωριστά ως ακολούθως: 

Για τον πρώτο ένα εκατομμύριο εξακόσιες ογδόντα χιλιάδες 
(1.680.000) δραχμές, για το δεύτερο ένα εκατομμύριο τριακό¬ 
σιες είκοσι χιλιάδες (1.320.000) δραχμές και για τους υπόλοι¬ 
πους δύο από ένα εκατομμύριο εκατόν εξήντα πέντε χιλιάδες 
(1.165.000) δραχμές στον κάθε ένα, με την προϋπόθεση ότι η 

ανάθεση αυτή δεν εμπίπτει στις απαγορευτικές διατάξεις του Ν. 
1256/82 και ότι υπάρχουν οι σχετικές πιστώσεις στον τακτικό 
προϋπολογισμό του Υπουργείου Εθνικής Οικονομίας. 

3. Το ανωτέρω έργο αφορά εργασία που δεν ανάγεται στον κύ¬ 
κλο καθηκόντων των υπαλλήλων του Υπουργείου Εθνικής Οικο¬ 
νομίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωβρίου 1988 

ΟΙ ΥΠΟΥΡΓΟΙ 

ΙΙΡΟΚΑΗΙΛΣ ΤΗΣ ΚΤΙ1ΚΡΝΗΣΗΣ ΚΗΝΙΚΙΙΣ ΟΙΚΟΝΟΜΙΑΣ 

ΑΠΟΣΤΟΛΟΣ ΚΑΚΛΑΜΑΝΗΣ ΠΑΝΑΓΙΩΤΗΣ ΡΟΥΜΕΛΙΩΤΗΣ 
..-♦- ' 

Αριθ. Α/23586 . (3) 

Καθορισμός αριθμού συνεργατών που θα απασχοληθούν με σύμ¬ 
βαση έργου στο Υπουργείο Εθνικής Οικονομίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψή: 

1. Τις διατάξεις-του άρθρου 15 του Ν. 1735/11.11.87 
«Προσλήψεις στο δημόσιο τομέα, κοινωνικός έλεγχος στη δημό¬ 
σια διοίκηση, πολιτικά δικαιώματα και άλλες διατάξεις». 

2. Την ανάγκη εκπόνησης ορισμένου έργου, αποφασίζουμε: 

1. Καθορίζουμε ένας (1) ειδικός επιστήμονας, κάτοχος διδα¬ 
κτορικού διπλώματος στις κοινωνικές επιστήμες και εμπειρία στα 
θέματα επιμόρφωσης και επαγγελματικής κατάρτισης και γνώση 
των φορέων και των διαδικασιών που εμπλέκονται σε αυτήν, να 
ασχοληθεί με σύμβαση έργου στο Υπουργείο Εθνικής Οικονομίας 
(Κεντρική Υπηρεσία) με την εκτέλεση μελετητικού έργου που συ- 
νίσταται στην απογραφή των επιμορφωτικών φορέων και προ¬ 
γραμμάτων του δημοσίου και κοινωνικού τομέα την αξιολόγηση 
των διαδικασιών συντονισμού των εμπλεκομένων φορέων καθώς 
και της σύνδεσης της παρεχομένης επιμόρφωσης με τις αναπτυ¬ 
ξιακές ανάγκες της χώρας σε κεντρικό και περιφερειακό επίπεδο, 
και τη διατύπωση σχετικών προτάσεων πολιτικής. 

2. Το χρονικό διάστημα που απαιτείται για την εκτέλεση του 
ανωτέρω έργου, ορίζεται σε ένα (1) χρόνο και η κατ’ αποκοπή 
αμοιβή του σε ένα εκατομμύριο οκτακόσιες χιλιάδες 
(1.800.000) δραχμές με την προϋπόθεση ότι η ανάθεση αυτή δεν 
εμπίπτει στις απαγορευτικές διατάξεις του Ν. 1256/82 και ότι 
υπάρχουν οι σχετικές πιστώσεις. 

3. Το ανωτέρω έργο αφορά εργασία που δεν ανάγεται στον κύ¬ 
κλο καθηκόντων των υπαλλήλων του Υπουργείου Εθνικής Οικο¬ 
νομίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωβρίου 1988 *' 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΠΟΣΤΟΛΟΣ ΚΑΚΛΑΜΑΝΗΣ ΠΑΝΑΓΙΩΤΗΣ ΡΟΥΜΕΛΙΩΤΗΣ 


Αριθ. οικ. 22224/4072 (4) 

Προσαρμογή της Ελληνικής νομοθεσίας προς τις διατάξεις της 
οδηγίας του Συμβουλίου των Ευρωπαϊκών Κοινοτήτων 87/ 
354/ΕΟΚ της 25ης Ιουνίου 1987 «για την τροποποίηση ορι¬ 
σμένων οδηγιών για την προσέγγιση των νομοθεσιών των 
κρατών μελών σχετικά με τα βιομηχανικά προϊόντα, όσον 
αφορά τα διακριτικά αρχικά που υποδηλώνουν τα κράτη- 
’ μέλη. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 2 παρ. 1, αριθμ. (δ) του Ν. 
1338/83 «Εφαρμογή του Κοινοτικού Δικαίου» (ΦΕΚ 34/Α/ 
17.3.83), όπως τροποποιήθηκε με το άρθρο 6 του Νόμου 
1440/84 «Συμμετοχή της Ελλάδας στο κεφάλαιο, στα αποθεμα- 
τικά και στις προβλέψεις της Ευρωπαϊκής Τράπεζας Επενδύ¬ 
σεων, στο κεφάλαιο της Ευρωπαϊκής Κοινότητας Άνθρακος και 
Χάλυβος και του Οργανισμού Εφοδιασμού ΕΙΙΚΑΤΟΜ» (ΦΕΚ 
70/Α/21.5.84) και όπως τροποποιήθηκε με το άρθρο 7 του Ν. 
1775/88 «Εταιρείες παροχής επιχειρηματικού κεφαλαίου και 
άλλες διατάξεις» (ΦΕΚ 101/Α/24.5.88). 

2. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα» (ΦΕΚ 137/Α). 

3. Το Π.Δ. 229/86 «Σύσταση και Οργάνωση της Γενικής 
Γραμματείας Βιομηχανίας» (ΦΕΚ 96/Α/16.7.86). 

4. Την Υ 1321/25.9.87 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Βιομηχα¬ 
νίας, Ενέργειας και Τεχνολογίας Κ. Παπαναγιώτου» (ΦΕΚ 
531/Β/30.9.87). 

5. Την κοινή απόφαση Α 9211/ΔΙΟΝΟΣΕ 1737/3.12.87 
του Πρωθυπουργού και του Υπουργού Εθνικής Οικονομίας 
«Ανάθεση αρμοδιοτήτων στον Υφυπουργό Εθνικής Οικονομίας» 
(ΦΕΚ 702/Β/87), αποφασίζουμε: 

. Άρθρο 1 

1. Σκοπός της απόφασης αυτής είναι η προσαρμογή της Ελλη¬ 
νικής νομοθεσίας προς τις διατάξεις της οδηγίας του Συμβουλίου 
των Ευρωπαϊκών Κοινοτήτων 87/354/ΕΟΚ της 25ης Ιουνίου 
1987 «για την τροποποίηση ορισμένων οδηγιών για την προσέγ¬ 
γιση των νομοθεσιών των κρατών-μελών σχετικά με τα βιομηχα¬ 
νικά προϊόντα, όσον αφορά τα διακρατικά αρχικά που υποδηλώ¬ 
νουν τα κράτη-μέλη», που δημοσιεύτηκε στην Ελληνική γλώσσα 
στην Επίσημη Εφημερίδα των Ευρωπαϊκών Κοινοτήτων (τεύχος 
ί 192 της 11ης Ιουλίου 1987, σελ. 43) και ορίζει ότι «προκειμέ- 
νου να υπάρχει σχέση των διακριτικών αρχικών με το όνομα της 
Ελλάδας, στην εθνική της γλώσσα, είναι αναγκαίο να δοθούν σ’ 
αυτό το κράτος μέλος τα αρχικά «ΕΕ» και ότι κατά συνέπεια πρέ¬ 
πει να τροποποιηθούν ανάλογα οι σχετικές οδηγίες». 

Άρθρο 2 

Στις παρακάτω Υπουργικές Αποφάσεις γίνονται οι ακόλουθες 
τροποποιήσεις σύμφωνα με το παράρτημα της οδηγίας που ανα- 
φέρεται στο προηγούμενο άρθρο. 

α) Στην Υ.Α. «Συσκευές πίεσης και μέθοδοι ελέγχου αυτών 
των συσκευών σε συμμόρφωση προς την οδηγία 76/767/ΕΟΚ» 
(ΦΕΚ 291/Β/9.6.1987) στο παράρτημα 1 σημείο 3.1., προστί¬ 
θενται οι λέξεις «ΕΕ για την Ελλάδα». 

β) Στην Υ.Α.Β. 16147/2213 «Κοινές διατάξεις για τα ανυ¬ 
ψωτικά ή τα μηχανήματα διακινήσεως φορτίων» (ΦΕΚ 514/Β/ 
22.6.1988) που εκδόθηκε σε συμμόρφωση προς την οδηγία 84/ 
528/ΕΟΚ παράρτημα I σημείο 3 οι λέξεις «ΟΚ για την Ελλάδα» 
αντικαθίστανται από τις λέξεις «ΕΕ για την Ελλάδα». 



ΕΦΗΜΕΡΙΣ ΤΗΣ ΚΥΒΕΡΛΙΗΣΕΩΣ (ΤΕΥΧΟΣ ΔΕΥΤΕΡΟ) 

Άρθρο 3 

Η παρούσα να δημοσιευθεί στην Εφημερίδα της Κυβερνή- 
σεως. 

Η ισχύς της παρούσας άρχεται από της δημοσιεύσεώς της 
στην Εφημερίδα της Κυβερνήσεως. 

Αθήνα, 27 Οκτωβρίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΛΗΡΩΤΗΣ 

ΕΘΝΙΚΗΣ ΟΙΚΟΝΟΜΙΑΣ ΒΙΟΜ., ΕΝΕΡΓ. & ΤΕΧ/ΓΙΑΣ 

Γ. ΠΑΠΑΝΤΩΝΙΟΥ Κ. ΠΑΠΑΝΑΓΙΩΤΟΥ 

-♦- 

Αριθ. οιχ. 22223/4073 (5) 

Συσκευές που χρησιμοποιούν αέρια καύσιμα, μηχανισμοί ασφα¬ 
λείας και ρυθμίσεως των αερίων για τις συσκευές αυτές και μέ¬ 
θοδοι ελέγχου αυτών των συσκευών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 2 παρ. 1, αριθμ. (η) του Ν. 
1338/83 «Εφαρμογή του Κοινοτικού Δικαίου» (ΦΕΚ 34/Α/ 
17.3.83), όπως τροποποιήθηκε με το άρθρο 6 του Νόμου 
1440/84 «Συμμετοχή της Ελλάδας στο κεφάλαιο, στα απόθεμα - 
τικά και στις προβλέψεις της Ευρωπαϊκής Τράπεζας Επενδύ¬ 
σεων, στο κεφάλαιο της Ευρωπαϊκής Κοινότητας Άνθρακος και 
Χάλυβος και του Οργανισμού Εφοδιασμού ΕΙΙΚΑΤΟΜ» (ΦΕΚ 
70/Α/21.5.84) και όπως τροποποιήθηκε με το άρθρο 7 του Ν. 
1775/88 «Εταιρείες παροχής επιχειρηματικού κεφαλαίου και 
άλλες διατάξεις» (ΦΕΚ 101/Α/24.5.88). 

2. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα» (ΦΕΚ 137/Α). 

3. Το Π.Δ. 229/86 «Σύσταση και Οργάνωση της Γενικής 
Γραμματείας Βιομηχανίας» (ΦΕΚ 96/Α/16.7.86). 

4. Την Τ 1321/25.9.87 απόφαση τού Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Βιομηχα¬ 
νίας, Ενέργειας και Τεχνολογίας Κ. Παπαναγιώτου» (ΦΕΚ 
531/Β/30.9.87). 

5. Την κοινή απόφαση Α 9211/ΔΙΟΝΟΣΕ 1737/3.12.87 
του Πρωθυπουργού και του Υπουργού Εθνικής Οικονομίας 
«Ανάθεση αρμοδιοτήτων στον Υφυπουργό Εθνικής Οικονομίας» 
(ΦΕΚ 702/Β/87), αποφασίζουμε: 

ΚΕΦΑΛΑΙΟ I 
Ορισμοί και βασικές αρχές 
Άρθρο 1 

1. Σκοπός της απόφασης αυτής είναι η προσαρμογή της Ελλη¬ 
νικής νομοθεσίας στην οδηγία του Συμβουλίου των. Ευρωπαϊκών 
Κοινοτήτων 84/530/ΕΟΚ της 17ης Σεπτεμβρίου 1984 για 
την προσέγγιση των νομοθεσιών των κρατών μελών των αναφε- 
ρομένων στις κοινές διατάξεις περί των συσκευών που χρησιμο¬ 
ποιούν αέρια καύσιμα, των μηχανισμών ασφαλείας και ρυθμί¬ 
σεως των αερίων που προορίζονται για τις συσκευές αυτές και 
των μεθόδων ελέγχου αυτών των συσκευών (Ε.Ε. αριθ. Ε 300 
1984 σελ. 95) ως και της οδηγίας 87/354/ΕΟΚ της 25ης Ιου¬ 
νίου 1987 Ε.Ε. αριθμ. Ε 192 για την τροποποίηση ορισμένων 
οδηγιών για την προσέγγιση των νομοθεσιών των κρατών μελών 
σχετικά με τα βιομηχανικά προϊόντα, όσον αφορά τα διακριτικά 
όργανα που υποδηλώνουν τα κράτη μέλη. 

2. Η παρούσα απόφαση εφαρμόζεται για κάθε συσκευή μαγει¬ 


ρικής, θερμάνσεώς, παραγωγής θερμού ύδατος, ψύξεως, φωτι¬ 
σμού και καθαρισμού που χρησιμοποιεί αέρια καύσιμα, καθώς 
και για κάθε μηχανισμό ασφαλείας και ρυθμίσεως, ο οποίος προ¬ 
ορίζεται να ενσωματωθεί στις συσκευές αυτές. 

3. Οι συσκευές και στις οποίες αναφέρεται η παράγραφος 1, 
ονομάζονται στο εξής «συσκευές». ’ 

4. Εξαιρούνται από το πεδίο εφαρμογής της παρούσας απόφα¬ 
σης: 

- οι συσκευές που προορίζονται ειδικά για τον εξοπλισμό 
πλοίων ή αεροπλάνων. 

5. Κατά την έννοια της παρούσας απόφασης ως αέριο καύσιμο 
νοείται κάθε καύσιμο που βρίσκεται καθ’ ολοκληρίαν σε αέρια κα¬ 
τάσταση, σε θερμοκρασία 15 °0 και υπό πίεση 1,01325 Ββγ. 

Κατά την έννοια της παρούσας απόφασης νοούνται ως: 

«Εξέταση τύπου ΕΟΚ», η διαδικασία με την οποία ο αναγνωρι¬ 
σμένος για το σκοπό αυτό από την αρμόδια υπηρεσία του Υπουρ¬ 
γείου Βιομηχανίας, Ενέργειας και Τεχνολογίας οργανισμός δια¬ 
πιστώνει, κατόπιν δοκιμής, και βεβαιώνει ότι τύπος συσκευής 
πληροί τις εναρμονισμένες από την παρούσα απόφαση προδια¬ 
γραφές; 

«Έλεγχος ΕΟΚ», η διαδικασία με την οποία ο αναγνωρισμέ¬ 
νος για το σκοπό αυτό από την αρμόδια υπηρεσία του Υπουργείου 
Βιομηχανίας, Ενέργειας και Τεχνολογίας οργανισμός εξασφαλί¬ 
ζει ότι, μετά από τη χορήγηση βεβαίωσης εξετάσεως τύπου ΕΟΚ 
σύμφωνα με την παρούσα απόφαση οι συσκευές κατασκευάστη¬ 
καν σύμφωνα με τους εγκεκριμένους τύπους. 

Άρθρο 2 

1. Ως συσκευή τύπου ΕΟΚ, κατά την έννοια της παρούσας 
απόφασης νοείται κάθε συσκευή η οποία ανταποκρίνεται στις προ¬ 
διαγραφές της παρούσας και η οποία, κατά συνέπεια, είναι εφο¬ 
διασμένη με το σήμα ΕΟΚ που αναφέρεται στο άρθρο 6 παράγρα¬ 
φοι 6 και 7 ή / και συνοδεύεται από ένα πιστοποιητικό συμφωνίας 
όπου προβλέπεται από τις σχετικές κείμενες διατάξεις. 

2. Οι δημόσιες αρχές δεν. μπορούν να αρνήθούν, να απαγορεύ¬ 
σουν ή να περιορίσουν, για λόγους που αφορούν την κατασκευή 
και τον έλεγχό της, κατά την έννοια της παρούσας απόφασης τη 
διάθεσή στο εμπόριο, τη σύνδεση με το δίκτυο διανομής και τη 
θέση σε λειτουργία για χρήση σύμφωνη με τον προορισμό, της, 
μιας συσκευής τύπου ΕΟΚ. 

3. Μεριμνούν ιδίως, ώστε οι αρχές και οι οργανισμοί που είναι 
υπεύθυνοι για τη διανομή του φωταερίου, για τη σύνδεση με το 
δίκτυο και για τη θέση σε λειτουργία των εν λόγω συσκευών, να 
εξαρτούν αυτή τη σύνδεση κι αυτή τη θέση σε λειτουργία, μόνο 
από τις εξής τεχνικές προϋποθέσεις: 

- τη σύνδεση και τη θέση σε λειτουργία για χρήση σύμφωνη με 
τον προορισμό της συσκευής. 

- την τήρηση των προδιαγραφών εγκαταστάσεως που ισχύουν 
στην επικράτεια ενός κράτους μέλους.. 

Άρθρο 3 

Οι δημόσιες αρχές προσδίδουν στην εξέταση τύπου ΕΟΚ και 
στον έλεγχο ΕΟΚ την ίδια αξία που προσδίδουν στις ανάλογες 
εθνικές πράξεις. 

ΚΕΦΑΛΑΙΟ II 

Εξέταση τύπου ΕΟΚ και βεβαίωση εξετάσεως τύπου ΕΟΚ 

Άρθρο 4 

1. Η εξέταση τύπου ΕΟΚ αποτελεί,· προϋπόθεση για τη διά¬ 
θεση, στην αγορά, τη σύνδεση με'το δίκτυο διανομής και τη θέση 
σε λειτουργία των συσκευών. 

2. Η εξέταση τύπου ΕΟΚ πραγματοποιείται από τους ανα¬ 
γνωρισμένους για το σκοπό αυτό από το κράτος μέλος οργανι¬ 
σμούς. 

Άρθρο 5 

1. Οι αναγνωρισμένοι οργανισμοί που έχουν επιφορτισθεί να 
πραγματοποιούν την εξέταση τύπου ΕΟΚ σύμφωνα με τις επιτα¬ 
γές του άρθρου 6 πρέπει να ανταποκρίνονται στα ελάχιστα κριτή¬ 
ρια που προβλέπονται στο παράρτημα II, με την επιφύλαξη της 
αρμοδιότητας των αρχών να λαμβάνουν μέτρα και να θέτουν τις 
προϋποθέσεις που θεωρούν αναγκαίες, σε εθνικό επίπεδο, για να 
εξασφαλίσουν την αποτελεσματική, συντονισμένη και άμεμπτη 
λειτουργία αυτών των οργανισμών. 

Η τήρηση των ελάχιστων κριτηρίων εκ μέρους ενός οργανι¬ 
σμού δεν συνεπάγεται υποχρέωση αναγνωρίσεώς του από την αρ¬ 
μόδια υπηρεσία του ΤΒΕΤ. 

2. 'Οταν η αρμόδια υπηρεσία του ΤΒΕΤ αναγνωρίζει έναν ή 
περισσότερους οργανισμούς για τη διεξαγωγή της εξέτασης τύ¬ 
που ΕΟΚ, ανακοινώνει στα άλλα κράτη μέλη και στην Επιτροπή 
κατάλογο αυτού ή αυτών των Οργανισμών. Ανακοινώνει επίσης 
στα άλλα κράτη μέλη και στην. Επιτροπή κάθε μεταγενέστερη 
τροποποίηση του. καταλόγου. 

Άρθρο 6 

1. Η βεβαίωση εξετάσεως τύπου ΕΟΚ είναι το έγγραφο με το 
οποίο ένας αναγνωρισμένος οργανισμός πιστοποιεί ότι τύπος συ¬ 
σκευής ανταποκρίνεται στις προδιαγραφές της παρούσας απόφα¬ 
σης ή των. άλλων σχετικών κείμενων διατάξεων. 

2. Οι αναγνωρισμένοι οργανισμοί'που αναφέρονται στο άρθρο 

5 προβαίνουν στην εξέταση τύπου ΕΟΚ μιας συσκευής κατόπιν 
αιτήσεως του κατασκευαστή ή του εξουσιοδοτημένου εκπροσώ¬ 
που του ο οποίος είναι εγκατέστημένος μέσα στην Κοινότητα. Εάν 
αυτός ο 'τύπος συσκευής άντάπόκρίνεταΓστις προδιαγραφές της 
παρούσας και εάν ό κατασκευαστής έχει αναλάβει την υποχρέ¬ 
ωση να τηρήσει τις προϋποθέσεις που αναφέρονται στο άρθρο 12, 
ο αναγνωρισμένος οργανισμός χορηγεί τη βεβαίωση εξετάσεως 
τύπου ΕΟΚ. ,. 

Η συσκευή που υπάγεται στην εξέταση τύπου ΕΟΚ πρέπει να 
είναι αντιπροσωπευτική τής σχεδιαζόμενης παραγωγής. Οι συ¬ 
σκευές που θα κατασκευαστούν, προκειμένου να λάβουν βεβαί¬ 
ωση εξετάσεως'τύπου ΕΟΚ, πρέπει να είναι σύμφωνες με τη συ¬ 
σκευή η οποία αποτέλεσε το αντικείμενο αυτής της βεβαίωσης. 

3. Οι αναγνωρισμένοι οργανισμοί χορηγούν, αρνούνται τη χο¬ 
ρήγηση, αναστέλλουν ή ανακαλούν τη βεβαίωση εξετάσεως τύ-' 
που ΕΟΚ, σύμφωνα με τις διατάξεις του παρόντος κεφαλαίου και 
του παραρτήματος I. 

4. Για ένα τύπο συσκευής, η αίτηση εξετάσεως τύπου ΕΟΚ 
μπορεί να κατατεθεί μόνο σε έναν από τους αναγνωρισμένους ορ¬ 
γανισμούς. 

5. Η βεβαίωση εξετάσεως τύπου ΕΟΚ εκδίδεται υπό τις προϋ¬ 
ποθέσεις που προβλέπονται στο άρθρο 12 και περιέχει χρονικό 
περιορισμό ή άλλους όρους που προβλέπονται από ειδικές διατά¬ 
ξεις. 

Λ > · _ . 

6. Ο κατασκευαστής που έλαβε βεβαίωση τύπου ΕΟΚ έχει το 
δικαίωμα να θέσει το σήμα πιστότητας ΕΟΚ στα προϊόντα που θα 
διαθέτει στο εμπόριο, τα οποία ανταποκρίνονται στον τύπο που 
αποτέλεσε το αντικείμενο αυτής της βεβαίωσης. Το σήμα αυτό 
πρέπει να είναι ορατό, ευανάγνωστο και ανεξίτηλο σε κάθε συ¬ 
σκευή. 


7. Οι κανόνες για τη βεβαίωση εξετάσεως τύπου ΕΟΚ και για 
το σήμα πιστότητος ΕΟΚ αναγράφονται στο παράρτημα I. 

Άρθρο 7 

1. Αν ένας αναγνωρισμένος οργανισμός διαπιστώσει ότι ορι¬ 
σμένα τεμάχια μιας συσκευής του τύπου για τον οποίο έχει εκδο- 
θεί βεβαίωση τύπου ΕΟΚ, δεν είναι σύμφωνα προς τον τύπο 
αυτό, ζητεί από τον κάτοχο της βεβαίωσης να διορθώσει μέσα σε 
καθοριζόμενη από αυτόν προθεσμία την κατασκευή και αναστέλ¬ 
λει ενδεχομένως τη βεβαίωση. Εφόσον ο κατασκευαστής δεν δώ¬ 
σει συνέχεια στην αίτηση, μέσα στην τακτή προθεσμία, ο αναγνω¬ 
ρισμένος οργανισμός αναστέλλει ή ανακαλεί τη βεβαίωση. 

2. Ο αναγνωρισμένος οργανισμός ανακαλεί τη βεβαίωση εξε¬ 
τάσεως τύπου ΕΟΚ την οποία έχει εκδώσει, εφόσον αποδειχθεί 
ότι η βεβαίωση αυτή δεν έπρεπε να έχει εκδοθεί. 

3. Η βεβαίωση ανακαλείται ή αναστέλλεται στην περίπτωση 
κατά την οποία ο δικαιούχος δεν τηρήσει τις υποχρεώσεις του, 
που αναφέρονται στα άρθρα 6 και 12 απέναντι στον αναγνωρι¬ 
σμένο οργανισμό. 

Άρθρο 8 

1. Η αρμόδια υπηρεσία του ΤΒΕΤ μεριμνά, ώστε οι αναγνωρι¬ 
σμένοι οργανισμοί να εκπληρώνουν τα προαναφερθέντα καθήκο- 
ντά τους κατά σωστό τρόπο. Για το σκοπό αυτό υποχρεώνουν 
τους αναγνωρισμένους οργανισμούς, με τα κατάλληλα μέτρα, να 
υπαχθούν οποτεδήποτε στον έλεγχο της αρμοδίας αρχής που 
τους έχει εγκρίνει. 

2. Η αρμόδια υπηρεσία του ΤΒΕΤ επιτρέπει σε έναν αναγνωρι¬ 
σμένο από αυτό οργανισμό να εμπιστευθεί, χωρίς τούτο να περιο¬ 
ρίζει την ίδια ευθύνη του οργανισμού, σε ένα ή περισσότερα εργα¬ 
στήρια την εκτέλεση των δοκιμών που πρέπει να πραγματοποιού¬ 
νται στο πλαίσιο της εξετάσεως τύπου ΕΟΚ και του ελέγχου 
ΕΟΚ που αναφέρεται στο κεφάλαιο III τα εργαστήρια αυτά πρέ¬ 
πει να ανταποκρίνονται τουλάχιστον στα κριτήρια του παραρτή¬ 
ματος II σημεία 3,4 και 5. 

3. Εάν το ΤΒΕΤ διαπιστώσει ότι ένας οργανισμός τον οποίο 
έχει ορίσει δεν ανταποκρίνεται με σωστό τρόπο στα καθήκοντα 
που αναφέρονται στα άρθρα 6 και 7 παίρνει κάθε αναγκαίο μέτρο 
απέναντι στον οργανισμό αυτό. 

4. Εν πάση περιπτώσέι, το ΤΒΕΤ παύει να αναγνωρίζει τον 
οργανισμό, εφόσον διαπιστώσει ότι ο αναγνωρισμένος οργανισμός 
έπαψε να ανταποκρίνεται στα ελάχιστα κριτήρια που καθορίζο¬ 
νται στο παράρτημα II ή ότι δεν υπακούει στους όρους που έχει 
θέσει η αρμόδια υπηρεσία. 

5. Αν το ΤΒΕΤ δεν παύσει να αναγνωρίζει έναν οργανισμό, μο¬ 
λονότι αυτός δεν ανταποκρίνεται πλέον στα ελάχιστα κριτήρια, 
κάθε άλλο κράτος μέλος μπορεί να ενημερώσει σχετικά την Επι¬ 
τροπή για τη λήψη των ενδεικνυόμενων μέτρων που είναι ικανά 
για την εξεύρεση λύσεως. 

Άρθρο 9 

1. Η αρμόδια υπηρεσία που παύει να αναγνωρίζει έναν οργανι¬ 
σμό παίρνει κάθε αναγκαίο μέτρο για να εξασφαλίσει τη συνέχεια 
των δικαιωμάτων και υποχρεώσεων που απορρέουν από τη χο- 
ρήγηση βεβαιώσεων εξετάσεως τύπου ΕΟΚ από τον οργανισμό 
αυτό προτού παύσει να αναγνωρίζεται. Εξάλλου οι αιτήσεις που 
απορρίφθηκαν από τον οργανισμό αυτό μπορούν να υποβληθούν 
εκ νέου. 

2. Η αρμόδια υπηρεσία οφείλει να ανακαλέσει κάθε βεβαίωση 

που εξέδωσε ο οργανισμός αυτός πριν παυσει να αναγνωρίζεται, 
εφόσον έχει εκδοθεί παράτυπα. 

Άρθρο 10 

1. Αν διαπιστωθεί σε ένα κράτος μέλος μία από τις περιπτώ¬ 
σεις που προβλέπονται στο άρθρο 7 οι αρμόδιες αρχές αυτού του 
κράτους μέλους ενημερώνουν το κράτος μέλος στο οποίο έχει εκ¬ 
δοθεί η βεβαίωση. 

2. Οι αρμόδιες αρχές του κράτους μέλους όπου έχει εκδοθεί ή 
έχει βεβαίωση εξετάσεως τύπου ΕΟΚ υποχρεώνουν τον οικείο 
αναγνωρισμένο οργανισμό να λάβει τα μέτρα που προβλέπονται 
στο άρθρο 7. 

3. Σε περίπτωση διαφωνίας μεταξύ του κράτους μέλους στο 
οποίο έχει χορηγηθεί βεβαίωση εξετάσεως τύπου ΕΟΚ και ενός 
άλλου κράτους μέλους, η Επιτροπή ενημερώνεται από την αρμό¬ 
δια αρχή για τη λήψη των αναγκαίων μέτρων. 

ΚΕΦΑΛΑΙΟ III 

Έλεγχος ΕΟΚ 

Άρθρο 11 

Η αρμόδια υπηρεσία του ΥΒΕΤ εξασφαλίζει τον έλεγχο ΕΟΚ, 
ο οποίος έχει ως αντικείμενο την ορθή χρήση του σήματος πιστό- 
τητος ΕΟΚ. Ο έλεγχος αυτός μπορεί να πραγματοποιείται από 
τους αναγνωρισμένους οργανισμούς που αναφέρονται στο άρθρο 
5, που έχουν χορηγήσει βεβαίωση τύπου ΕΟΚ. Ο έλεγχος αυτός 
πραγματοποιείται, μεταξύ άλλων, με τυχαία δειγματοληψία. Οι 
διεξάγοντες τον έλεγχο οργανισμοί οφείλουν, εν πάσει περιπτώ- 
σει, να ανταποκρίνονται στα κριτήρια του παραρτήματος II και 
πρέπει να ανακοινώνονται σύμφωνα με το άρθρο 5. 

Άρθρο 12 

1. Ο κατασκευαστής ή ο εξουσιοδοτημένος εκπρόσωπός του 
που είναι εγκατεστημένος στην Κοινότητα μόλις κάνει χρήση του 
σήματος πιστότητος ΕΟΚ οφείλει: 

α) να ενημερώσει τον αναγνωρισμένο οργανισμό που χορήγησε 
τη βεβαίωση εξετάσεως τύπου ΕΟΚ: 

- για τους χώρους κατασκευής ή/και για τους χώρους εναπο- 
θηκεύσεως σύμφωνα με την αίτηση του αναγνωρισμένου οργανι¬ 
σμού. 

- για την ημερομηνία κατά την οποία αρχίζει η κατασκευή. 

- για κάθε άλλη πληροφορία την οποία χρειάζεται ο οργανι¬ 
σμός για να φέρει σε πέρας το έργο του. 

β) να επιτρέπει την είσοδο στους εν λόγω χώρους κατασκευής 
ή/και εναποθηκεύσεως, καθώς και την πρόσβαση στα μητρώα 
ελέγχου, των υπαλλήλων του αναγνωρισμένου οργανισμού που 
έχει χορηγήσει τη βεβαίωση, προκειμένου να προβούν σε έλεγχο 
και να τους δώσει τις αναγκαίες για τον έλεγχο αυτό πληροφο¬ 
ρίες· 

γ) να επιτρέπει στον αναγνωρισμένο οργανισμό που χορήγησε 
τη βεβαίωση, την αφαίρεση μίας ή περισσοτέρων συσκευών από 
τους χώρους κατασκευής ή εναποθηκεύσεως προς έλεγχο. 

2. Ο αναγνωρισμένος οργανισμός που χορήγησε τη βεβαίωση 
εξετάσεως τύπου ΕΟΚ πρέπει να παραδίδει στους άλλους ανα¬ 
γνωρισμένους οργανισμούς στα κράτη μέλη και στην Επιτροπή, 
εφόσον το ζητούν, αντίγραφο του πρακτικού δοκιμής και, ενδεχο¬ 
μένως, του τεχνικού φακέλου. 

3.0 δικαιούχος του σήματος πιστότητας ΕΟΚ οφείλει να διορ- 
γανώσει ή να εξασφαλίσει τη διοργάνωση ελέγχου κατασκευής 
και να διαθέτει τον αναγκαίο εξοπλισμό για την πιστοποίηση, 
κατά συνεχή και επαρκή τρόπο, της συμφωνίας των κατασκευα- 


ζομένων συσκευών προς τη συσκευή που αποτέλεσε το αντικεί¬ 
μενο βεβαιώσεως εξετάσεως τύπου ΕΟΚ. 

Άρθρο 13 

1. Ο αναγνωρισμένος οργανισμός που χορήγησε τη βεβαίωση 
εξετάσεως τύπου ΕΟΚ διοργανώνει τον έλεγχο ΕΟΚ των κατα¬ 
σκευασμένων συσκευών για τις οποίες έχει χορηγηθεί βεβαίωση _ 
εξετάσεως τύπου ΕΟΚ. 

Ο έλεγχος αυτός επιτρέπει στον αναγνωρισμένο Οργανισμό να 
επαληθεύει ότι ο κατασκευαστής διαθέτει τα μέσα ελέγχου που 
αναφέρονται στο άρθρο 12 παράγραφος 3 και να ασκεί πράγματι 
έλεγχο πιστότητας των κατασκευαζομένων συσκευών προς τη 
συσκευή που αποτέλεσε αντικείμενο βεβαιώσεως εξετάσεως τύ¬ 
που ΕΟΚ, παραδείγματος χάρη ότι τηρεί μητρώα ελέγχου, εφό¬ 
σον τούτο του ζητήθηκε. .. 

Επιπλέον, ο αναγνωρισμένος οργανισμός μπορεί να προβαίνει 
σε τυχαίες δειγματοληψίες στους χώρους κατασκευής ή στους 
χώρους αποθηκεύσεως που έχουν ορισθεί. Ο αναγνώρισμένος ορ¬ 
γανισμός έχει επίσης δικαίωμα να προβαίνει επί πληρωμή σε 
δειγματοληψίες σε κάθε εμπορικό στάδιο. 

2. Αν ο χώρος κατασκευής, αποθηκεύσεως ή διαθέσεως στο 
εμπόριο βρίσκεται σε κράτος-μέλος εκτός από το κράτος μέλος 
του αναγνωρισμένου οργανισμού που έχει χορηγήσει τη βεβαί¬ 
ωση εξετάσεως τύπου ΕΟΚ, ο οργανισμός αυτός έρχεται σε 
επαφή, εφόσον υπάρχει ανάγκη, με τον αναγνωρισμένο οργανι¬ 
σμό του κράτους μέλους, στον οποίο πρέπει να πραγματοποιηθεί 
η δειγματοληψία για τόύς’ελέγχους που αναφέρονται ανωτέρω. 

Ο αναγνωρισμένος οργανισμός -που πραγματοποιεί τον 
έλεγχο, συντάσσει έκθεση προς τον αναγνωρισμένο οργανισμό 
που χορήγησε τη βεβαίωση εξετάσεως τύπου ΕΟΚ. .. 

■Άρθρο 14 ■ 

1. Σε περίπτωση που οι έλεγχοι που αναφέρονται στο άρθρο 14. 
αποδείξουν ότι οι συσκευές δεν είναι σύμφωνες προς τη συσκευή 
στην οποία χορηγήθηκε βεβαίωση τύπου _ΕΟΚ ή/και οι επιταγές 
αυτές δεν έχουν όλες τηρηθεί; ο αναγνωρισμένος οργανισμός πρέ¬ 
πει να λάβει απέναντι στον κάτοχο του σήματος πιστότητος ΕΟΚ, 
ένα από τα ακόλουθα μέτρα: ’ ' 

α) απλή προειδοποίηση με τακτή προθεσμία για να πάψουν οι 
διαπιστούμενες παρατυπίες ■ .·..·■■·;·. ■ - 

β) προειδοποίηση όπως στο. στοιχείο α), αλλά συνοδευόμενη 
από ελέγχους σε μεγαλύτερη συχνότητα 

γ) αναστολή της βεβαίωσης εξετάσεως τύπου ΕΟΚ 
δ) ανάκληση της βεβαίωσης τύπου ΕΟΚ.. 

Τα μέτρα αυτά πρέπει να λαμβάνονται μόνο από τον αναγνω- ■ 
ένο οργανισμό που χορήγησε τη. βεβαίωση τύπου ΕΟΚ. 

. Τα δύο πρώτα μέτρα λαμβάνονται όταν οι διαφορές δεν επη¬ 
ρεάζουν το γενικό σχεδίασμά της συσκευής ή όταν οι διαπιστούμε- 
νες παρατυπίες είναι ελάχιστες και εν πάση περιπτώσεις δεν θέ¬ 
τουν σε κίνδυνο την ασφάλεια. 

Λαμβάνεται ένα από τα δύο τελευταία μέτρα, εφόσον οι διαφο¬ 
ρές ή διαπιστούμενες παρατυπίες είναι σημαντικές καΤ εν πάση 

■ περιπτώσει, δεν θέτουν σε κίνδυνο την ασφάλεια. 

3.0 αναγνωρισμένος οργανισμός που εξέδωσε τη βεβαίωση 
εξετάσεως τύπου ΕΟΚ οφείλει επίσης να ανακαλέσει τη βεβαί- 
ωση:. ·.. _ , . 

- όταν ο κατασκευαστής ή ο εξουσιοδοτημένος εκπρόσωπός 
του που είναι εγκατεστημένος στην Κοινότητα εμποδίζει τη διεξα- 

■ γωγή των ελέγχων που προβλέπονται στο άρθρο 13. 

- όταν, διαπιστώνει ότι η βεβαίωση εξετάσεως τύπου ΕΟΚ 
έπρεπε να μην έχει χορηγηθεί.· ' 

4. Αν ο αναγνωρισμένος οργανισμός που εξέδωσε τη βεβαί¬ 
ωση εξετάσεως τύπου ΕΟΚ πληροφορηθεί από τον αναγνωρι¬ 
σμένο οργανισμό ενός άλλου κράτους μέλους την ύπαρξη μίας 
από τις περιπτώσεις που αναφέρονται στις παραγράφους 2 και 3, 

λαμβάνει επίσης, κατόπιν διαβουλεύσεως με τον οργανισμό αυτό, 
τα μέτρα που προβλέπονται στις εν λόγω παραγράφους. 

5. Η αναστολή ή η ανάκληση βεβαίωσης εξέτασης τύπου ΕΟΚ 
ανακοινώνονται στα άλλα κράτη μέλη και στους άλλους αναγνω¬ 
ρισμένους οργανισμούς. 

Άρθρο 15 

Ο κατασκευαστής ή ο εξουσιοδοτημένος εκπρόσωπός του που 
είναι εγκατεστημένος στην Κοινότητα βαρύνεται με το κόστος της 
εξετάσεως τύπου ΕΟΚ και του ελέγχου ΕΟΚ. 

ΚΕΦΑΛΑΙΟ IV 
Ρήτρα διασφαλίσεως 

. Άρθρο 16 

• 1. Αν η αρμόδια υπηρεσία του ΤΒΕΤ διαπιστώσει, βάσει εμπε¬ 
ριστατωμένης αιτιολογήσεως, ότι μια συσκευή, μολονότι ανταπο- 
κρίνεται στις προδιαγραφές της παρούσας παρουσιάζει κίνδυνο 
για την ασφάλεια, δύναται να απαγορεύσει προσωρινά στην επι- 
κράτειά του τη διάθεση στο εμπόριο, τη σύνδεση με το δίκτυο δια¬ 
νομής και τη θέση σε λειτουργία αυτής της συσκευής σύμφωνα με 
τον προορισμό της ή να την υποβάλλει σε ειδικούς όρους. Ενημε¬ 
ρώνει περί τούτου αμέσως την Επιτροπή και τα άλλα κράτη μέλη, 
αναφέροντας τους λόγους που αιτιολογούν την απόφασή του. 

2. Η Επιτροπή, σε προθεσμία έξι εβδομάδων, προβαίνει σε 
διαβουλεύσεις με'τα ενδιαφερόμενα κράτη μέλη και κατόπιν δια¬ 
τυπώνει χωρίς καθυστέρηση τη γνώμη της και λαμβάνει τα κα¬ 
τάλληλα μέτρα. 

ΚΕΦΑΛΑΙΟ V . 

Άρθρο 17 

1. Κατά των αποφάσεων του αναγνωρισμένου οργανισμού που 
αφορούν την άρνηση χορηγήσεως, την αναστολή ή την ανάκληση 
πιστοποιητικού εξετάσεως τύπου ΕΟΚ, δύνανται να προσφύγουν 
οι ενδιαφερόμενοι με ένστασή τους ενώπιον της αρμόδιας δημο¬ 
σίας αρχής. Η αρμόδια υπηρεσία του ΥΒΕΤ υποχρεούται να πα- 
ραπέμψει το φάκελο με τα σχετικά στοιχεία σε άλλο αναγνωρι¬ 
σμένο Οργανισμό ή Ινστιτούτο προς έλεγχο, τα αποτελέσματα 
του οποίου είναι δεσμευτικά τόσο για τον ενδιαφερόμενο όσο και 
για τη δημόσια αρχή. Τα έξοδα και του δεύτερου ελέγχου βαρύ¬ 
νουν τον αιτούντα. 

2. Η αρμόδια υπηρεσία του ΤΒΕΤ μπορεί να απαγορεύσει τη 
διάθεση στην αγορά ή τη σύνδεση με το δίκτυο διανομής, ή τη 
θέση σε λειτουργία της συσκευής κατόπιν επαρκούς αιτιολογίας 
και οπωσδήποτε μετά από σύμφωνο γνώμη του οργανισμού ελέγ¬ 
χου. Κατά των αποφάσεων αυτών δύναται να προσφύγει ο ενδια¬ 
φερόμενος με ένστασή του η οποία παραπέμπεται μαζί με τα σχε¬ 
τικά στοιχεία του φακέλου σε άλλο Οργανισμό ή Ινστιτούτο ελέγ¬ 
χου τα αποτελέσματα του οποίου είναι δεσμευτικά τόσο για τον 
ενδιαφερόμενο όσο και για τη δημόσια αρχή. Τα έξοδα και του 
δεύτερου ελέγχου βαρύνουν τον αιτούντα. 

Άρθρο 18 

Προσαρτώνται στην παρούσα απόφαση τα υπ’ αριθμούς I και 
II παραρτήματα της οδηγίας 84/530/ΕΟΚ τα οποία αποτελούν 
αναπόσπαστο μέρος αυτής. 

ΠΑΡΑΡΤΗΜΑ I 

ΕΞΕΤΑΣΗ ΤΥΠΟΥ ΕΟΚ ΚΑΙ ΒΕΒΑΙΩΣΗ ΕΞΕΤΑΣΗΣ 
ΤΥΠΟΥ ΕΟΚ 

1. ΑΙΤΗΣΗ ΕΞΕΤΑΣΗΣ ΤΥΠΟΥ ΕΟΚ 

1.1. Η αίτηση και η σχετική αλληλογραφία συντάσσονται στην 


επίσημη γλώσσα του κράτους στο οποίο υποβάλλεται αυτή η αί¬ 
τηση, σύμφωνα με τη νομοθεσία του. Ο αναγνωρισμένος οργανι¬ 
σμός έχει δικαίωμα να απαιτήσει όπως τα συνημμένα έγγραφα 
είναι επίσης στην ίδια επίσημη γλώσσα. 

1.2. Η αίτηση περιέχει τα ακόλουθα στοιχεία: 

- το όνομα και τη διεύθυνση του κατασκευαστή ή της επιχείρη¬ 
σης, του εξουσιοδοτημένου εκπροσώπου ή του αιτούντος, καθώς 
και τον ή τους τόπους κατασκευής των συσκευών, 

- τη φύση της συσκευής και την κατηγορία της 

- την προβλεπόμενη χρήση ή τις ενδεχόμενες απαγορεύσεις 
χρήσεως, 

- την ενδεχόμενη εμπορική ονομασία ή τον τύπο, 

- το ή τα κράτη μέλη όπου προβλέπεται ότι θα διατεθούν στο 


εμπόριο. 

1.3. Η αίτηση συνοδεύεται από δύο αντίτυπα των απαραιτή¬ 
των προς εξέταση της εγγράφων, ιδίως: 

1.3.1. - τον τεχνικό φάκελο 

- τους προβλεφθέντες χώρους για το σήμα πιστότητας ΕΟΚ 
που προβλέπεται από την παρούσα απόφαση και για τα άλλα σή¬ 
ματα που προβλέπονται από ειδικές διατάξεις. 

1.3.2. μια δήλωση πιστοποιούσα ότι ουδεμία άλλη αίτηση εξέ¬ 
τασης τύπου ΕΟΚ δεν κατατέθηκε για τον ίδιο τύπο συσκευής. 

2. ΕΞΕΤΑΣΗ ΤΗΣ ΑΙΤΗΣΕΩΣ 

Η εξέταση της αιτήσεως γίνεται σύμφωνα με τη διαδικασία 
που προβλέπεται στις ειδικές διατάξεις. 

3. ΒΕΒΑΙΩΣΗ ΕΞΕΤΑΣΗΣ ΤΥΠΟΥ ΕΟΚ ΚΑΙ ΣΗΜΑ ΠΙ¬ 
ΣΤΟΤΗΤΑΣ ΕΟΚ 


Η βεβαίωση που προβλέπεται στο άρθρο 6 επαναλαμβάνει τα 
συμπεράσματα της εξέτασης τύπου ΕΟΚ και αναφέρει τους όρους 
από τους οποίους ενδεχομένως συνοδεύεται. Συνοδεύεται από πε¬ 
ριγραφές και σχέδια που είναι αναγκαία για την αναγνώριση του 
τύπου και ενδεχομένως για την επεξήγηση της λειτουργίας του. 
Το .σήμα ΕΟΚ που προβλέπεται στο άρθρο 6 της απόφασης απο- 
τελείται από ένα ειδικού σχήματος γράμμα 0 που περικλείεται σε 
ένα εξάγωνο το οποίο περιέχει: ^ 

- στο άνω μέρος τον αριθμό που χαρακτηρίζει την ειδική διάταξη και 
που της αποδίδεται κατά τη χρονολογική σειρά έκδοσής της και το.ή τα 
κεφαλαία διακριτικά γράμματα του κράτους που χορήγησε την έγκριση 
ΕΟΚ (Β για το Βέλγιο, ϋ για την Ομοσπονδιακή Δημοκρατία της Γερ- 
μανίας, ϋΚ για τη Δανία, Γ για τη Γαλλία, ΕΓ για την Ελλάδα, I για 
την Ιταλία, ΙΚΕ για την Ιρλανδία, Ε για το Λουξεμβούργο, ΝΕ για τις 
Κάτω Χώρες, ϋΚ για το Ηνωμένο Βασίλειο) και τα δύο τελευταία ψη¬ 
φία του έτους της βεβαίωσης- ο αριθμός που χαρακτηρίζει την ειδική 
διάταξη στην οποία αναφέρεται η βεβαίωση, θα δίδεται από το Συμβού¬ 
λιο κατά τη θέσπιση αυτής της απόφασης. 

- στο κάτω μέρος, τον χαρακτηριστικό αριθμό της βεβαίωσης. 

Ένα παράδειγμα αυτού του σήματος ευρίσκεται στο σημείο 6.1. 

4. ΤΡΟΠΟΠΟΙΗΣΗ ΤΟΥ ΠΡΟΪΟΝΤΟΣ ΠΟΥ ΔΙΑΤΙΘΕΤΑΙ ΣΤΟ 

ΕΜΠΟΡΙΟ 


Ο αναγνωρισμένος οργανισμός που χορήγησε βεβαίωση εξέτασης 
τύπου ΕΟΚ πρέπει να ειδοποιείται για κάθε σημαντική τροποποίηση, 
ιδίως αν συνεπάγεται αλλαγή της εμπορικής ονομασίας του προϊόντος. 

5. ΔΗΜΟΣΙΟΤΗΤΑ ΤΗΣ ΒΕΒΑΙΩΣΗΣ ΕΞΕΤΑΣΗΣ ΕΟΚ 

5.1. Ένα απόσπασμα των βεβαιώσεων εξέτασης τύπου ΕΟΚ δημο¬ 
σιεύεται στην Επίσημη Εφημερίδα των Ευρωπαϊκών Κοινοτήτων. 

5.2. Τη στιγμή της κοινοποιήσεως στον ενδιαφερόμενο, αντίγραφα 
της βεβαίωσης εξέτασης ΕΟΚ στέλλονται από την αρμόδια υπηρεσία 
του κράτους μέλους που όρισε τον αναγνωρισμένο οργανισμό στην Επι¬ 
τροπή και στα άλλα κράτη μέλη, τα οποία δύνανται επίσης να λάβουν 
αντίγραφο του οριστικού τεχνικού φακέλλου της συσκευής και των πρα¬ 
κτικών των εξετάσεων και δοκιμών στις οποίες υπεβλήθη. 

5.3. Η ανάκληση ή η αναστολή μιας βεβαίωσης εξέτασης τύπου 
ΕΟΚ αποτελεί αντικείμενο της διαδικασίας δημοσιότητας που προβλέ- 
πεται στα σημεία 5.1. και 5.2. 

5.4. Ο αναγνωρισμένος οργανισμός που αρνείται τη χορήγηση βε¬ 
βαίωσης εξέτασης τύπου ΕΟΚ ενημερώνει τις αρμόδιες υπηρεσίες του 



7557 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


κράτους μέλους που τον όρισε· το εν λόγω κράτος μέλος ενημερώνει τα 
άλλα κράτη μέλη και την Επιτροπή. 

6. ΣΗΜΑ ΠΙΣΤΟΤΗΤΑΣ ΕΟΚ 

6.1. Σήμα πιστότητας ΕΟΚ (Βλ. σημείο 3) 

Βεβαίωση εξέτασης τόπου ΕΟΚ εκδο- 

θείσα από αναγνωρισμένο οργανισμό της 
Ομοσπονδιακής Γερμανίας το 1979 κατ’ 
εφαρμογήν της πρώτης ειδικής διάταξης. 

Χαρακτηριστικός αριθμός της βεβαίωσης 
εξέτασης τόπου ΕΟΚ. 

6.2. Οι ειδικές διατάξεις μπορούν να ορίσουν τη θέση και τις διαστά¬ 
σεις του σήματος πιστότητας ΕΟΚ. 

Σε περίπτωση που δεν γίνεται μνεία στις ειδικές διατάξεις τα γράμ¬ 
ματα και οι αριθμοί αυτού του σήματος πρέπει να είναι ύψους τουλάχι¬ 
στον 5 χιλιοστών. 



ΠΑΡΑΡΤΗΜΑ II 

ΕΛΑΧΙΣΤΑ ΚΡΙΤΗΡΙΑ ΤΑ ΟΠΟΙΑ ΠΡΕΠΕΙ ΝΑ ΛΑΒΟΥΝ 
ΥΠΟΨΗ ΤΟΥΣ ΤΑ ΚΡΑΤΗ ΜΕΛΗ ΓΙΑ ΤΟΝ ΚΑΘΟΡΙΣΜΟ 
ΤΩΝ ΑΝΑΓΝΩΡΙΣΜΕΝΩΝ ΟΡΓΑΝΙΣΜΩΝ 

1. Οι οργανισμοί που είναι επιφορτισμένοι με την εξέταση των συ¬ 
σκευών για τη χορήγηση της βεβαίωσης εξέτασης τύπου ΕΟΚ πρέπει 
να έχουν το αναγκαίο προσωπικό και να διαθέτουν τα αναγκαία μέσα 
για να εκπληρώνουν κατάλληλα τα τεχνικά και διοικητικά καθήκοντα 
που συνδέονται με τη χορήγηση των βεβαιώσεων εξέτασης τύπου ΕΟΚ 
και τη διεξαγωγή των ελέγχων· πρέπει επίσης να μπορούν να χρησιμο¬ 
ποιήσουν το απαιτούμενο υλικό για ειδικούς ελέγχους που προβλέπο- 
νται στις ειδικές διατάξεις. 

2. Ο οργανισμός, ο διευθυντής και το προσωπικό του δεν επιτρέπεται 
να είναι ούτε ο κατασκευαστής, ούτε ο προμηθευτής, ούτε ο εγκαθιστών 
τις συσκευές, ούτε ο εντολοδόχος ενός εξ αυτών των προσώπων. Δεν 
μπορούν να παρέμβουν, ούτε ευθέως ούτε ως εκπρόσωποι στο σχεδία¬ 
σμά^ την κατασκευή, την εμπορία, την αντιπροσωπεία ή τη συντήρηση 
αυτών των συσκευών ή εγκαταστάσεων. Τούτο δεν αποκλείει τη δυνα¬ 
τότητα ανταλλαγής τεχνικών πληροφοριών μεταξύ του κατασκευαστή 
και του αναγνωρισμένου οργανισμού. 

3. Το προσωπικό, το επιφορτισμένο με την εξέταση των συσκευών 
για τη χορήγηση της βεβαίωσης εξέτασης τύπου ΕΟΚ, οφείλει να εκτε- 
λεί αυτά τα καθήκοντα με τη μεγαλύτερη ακεραιότητα και τη μεγαλύ¬ 


τερη τεχνική ικανότητα και οφείλει να είναι ελεύθερο άπό οποιεσδήποτε 
πιέσεις και προτροπές, ιδίως οικονομικής φύσεως, που μπορούν να επη¬ 
ρεάσουν την κρίση του ή τα αποτελέσματα των εργασιών του, ειδικότερα 
από αυτές που προέρχονται από πρόσωπα ή ομάδες προσώπων που εν- 
διαφέρονται για τα αποτελέσματα της εξέτασης. 

4. Το προσωπικό που είναι επιφορτισμένο με την εξέταση πρέπει να 
διαθέτει: 

- καλή τεχνική και επαγγελματική κατάρτιση. 

- ικανοποιητική γνώση των προδιαγραφών των σχετικών με τους 
ελέγχους τους οποίους διενεργεί και επαρκή πρακτικών αυτών των 
ελέγχων. 

- την απαιτούμενη ικανότητα για τη διατύπωση των πρακτικών και 
των αναφορών που απαιτούνται για την υλοποίηση των πραγματο¬ 
ποιούμενων εργασιών. 

5. Πρέπει να διασφαλίζεται η ανεξαρτησία του προσωπικού του επι¬ 
φορτισμένου με την εξέταση. Η αμοιβή κάθε υπαλλήλου δεν πρέπει να 
εξαρτάται ούτε από τον αριθμό των ελέγχων που πραγματοποιεί, ούτε 
από τα αποτελέσματα αυτών των ελέγχων. 

6. Ο οργανισμός πρέπει να είναι ασφαλισμένος για αστική ευθύνη 
εκτός αν η ευθύνη αυτή,καλύπτεται από το κράτος δυνάμει του εθνικού 
δικαίου. 

7. Το προσωπικό του Οργανισμού δεσμεύεται από το επαγγελματικό 
απόρρητο για οτιδήποτε πληροφορείται κατά.την άσκηση των καθηκό¬ 
ντων του (εκτός έναντι των αρμόδιων διοικητικών αρχών του κράτους 
που όρισε αυτόν τον Οργανισμό) στα πλαίσια της παρούσας απόφασης 
και των ειδικών διατάξεων ή κάθε διατάξεως εσωτερικού δικαίου που' 
προσδίδει ισχύ στις οδηγίες αυτές, 

Άρθρο 19 · 

Η παρούσα ισχύει από τη δημοσίευσή της στην Εφημερίδα της Κυ- 
βερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 27 Οκτωβρίου ,1988 

